আমরা এমন এক জাতি, উত্তম চরিত্রের এক মহান ইতিহাস যাদের আছে। এরপরও বিরোধের এ অবস্থাটি খুবই দুঃখজনক। সামষ্টিকভাবে পরস্পরে সহযোগিতার যোগ্যতা মুসলমানদের থেকে বিদায় নিতে যাচ্ছে। কাউকে একটু এগিয়ে যেতে দেখলে তার বিরুদ্ধে পুরো শক্তি ব্যয় করা আমাদের স্বভাবে পরিণত হয়ে গেছে। এমনও নয় যে, নীতিগতভাবে কঠোর ইখতিলাফ ও বিরোধ রয়েছে। বরং দৃষ্টিভঙ্গির বিরোধকে মূল বিরোধ বানিয়ে ফাসাদ সৃষ্টি করার চেষ্টা হচ্ছে। পরিবেশ থেকে চক্ষু বন্ধ করে ফেলা এবং পরিস্থিতিকে অনুকূল করার চেষ্টা না করা আমাদের অভ্যাসে পরিণত হয়ে গেছে। আমরা না অবস্থা বোঝার চেষ্টা করি, না দেশের দিকে খেয়াল করে কখনো একথা চিন্তা করি যে, দেশকে আমাদের কিছু দেওয়ার রয়েছে।